Alexandra Asanovna Elbakianová

Alexandra Asanovna Elbakianová (* 6. november 1988 Alma-Ata, Kazašská SSR, ZSSR) je kazašská programátorka, ktorá sa preslávila založením webovej stránky a úložiska dát Sci-Hub, ktoré pirátskym spôsobom zhromažďuje vedecké články a sprístupňuje ich bezplatne verejnosti.

 Život 
Napriek jej arménskemu priezvisku, má podľa jej vlastných slov slovanské, arménske aj ázijské korene. Od detstva sa zaujímala o vedu, biológiu a teóriu evolúcie.John Bohannon, 2016: The frustrated science student behind Sci-Hub
Alexandra Elbakyan founded Sci-Hub to thwart journal paywalls, Science.org, [cit. 2025-07-27], Dostupné online

V rokoch 2005 – 2009 študovala na Kazašskej národnej technickej univerzite K. I. Satpaeva v Alma-Ate neurovedu a programovanie. Počas štúdia narazila na problém spoplatneného prístupu k vedeckým publikáciám uverejňovaným v západných vydavateľstvách, ktoré sú finančne nedostupné najmä pre vedcov z chudobnejších krajín. V roku 2011 vytvorila vlastnú databázu Sci-hub, kde pirátskym spôsobom zozbierala vedecké publikácie. Elbakianová získala prístupové údaje k databázam od akademikov z rôznych krajín, ktorí s jej činnosťou sympatizovali. Spoločnosti, ktorým tým spôsobovala značný ušlý zisk proti Sci-Hubu podali niekoľko žalôb. Elbakianová bola preto často označovaná „kráľovná vedeckého pirátstva“ a porovnávaná s Aaronom Swartzom alebo Edwardom Snowdenom. Ohľadom Sci-hubu vyhlásila, že ju inšpirovali komunistické ideály a viedli ju protizápadné a protieurópske nálady.

Proti Sci-Hubu a Elbakianovej podalo žalobu v USA viacero veľkých vydavateľstiev, ako napr. Elsevier, ktoré ju žiadali o náhradu škody. Po súdnom konaní sa Elbakianová skrývala kvôli riziku vyhostenia. Napokon sa v roku 2011 presunula do Ruska.

V rokoch 2012 až 2014 absolvovala magisterské štúdium na Vysokej škole ekonomickej v Moskve. V roku 2016 sa jej nepodarilo zložiť skúšku z ruského jazyka, ktorá je potrebná na získanie ruského občianstva. Ďalší pokus o zloženie skúšky bolo možné uskutočniť o rok neskôr, ale za ten čas bol prijatý zákon, podľa ktorého je pri získaní občianstva potrebné zložiť prísahu, v ktorej sa nachádzajú slová „prisahám, že budem dodržiavať ústavu a legislatívu Ruskej federácie“. Podľa nej je šírenie vedeckých informácií, ktoré je hlavnou činnosťou projektu Sci-Hub v Rusku nezákonné, a preto sa jej opakované pokusy o získanie občianstva javia ako nemožné z principiálnych dôvodov.

9. apríla 2024 získala vedecký titul kandidátka filozofických vied pri Inštitúte filozofie Ruskej akadémie vied na základe výsledkov obhajoby dizertačnej práce na tému „Otvorenosť ako epistemická hodnota vedeckej komunikácie“.

 Ocenenie 
 2016: Zaradenie do zoznamu desiatich najvýznamnejších osobností vedy podľa odborného časopisu Nature
 2023: Cena EFF za prístup k vedeckým poznatkom od Electronic Frontier Foundation

 Referencie 

 Iné projekty 

 Zdroj 

Kategória:Kazašskí aktivisti
Kategória:Programátori
Kategória:Absolventi Petrohradskej štátnej univerzity
Kategória:Osobnosti arménskeho pôvodu
Kategória:Osobnosti z Almaty